TK กลับมาโตชัดเจน Q3/60 ราคา Laggard ซื้อเป้า 14.3 บ.
TK กลับมาโตชัดเจนตั้งแต่ Q3/60 ราคายัง laggard ซื้อเป้า 14.3 บ.
26 เม.ย. 2560

บล.เอเซีย พลัส ระบุในบทวิเคราะห์วันนี้ (26 เม.ย.) คาดผลการดำเนินงานไตรมาส 1/60 ของบริษัท ฐิติกร จำกัด (มหาชน) หรือ TK จะแผ่วลงจากค่าใช้จ่ายในการขายและบริหารที่เพิ่มขึ้น แต่ยังเห็นการเติบโตของสินเชื่อเช่าซื้อรถจักรยานยนต์ตามยอดจดทะเบียนฯใหม่เดือน มี.ค.60 ขึ้นทำ New High ในรอบ 9 เดือน โดยเฉพาะในต่างจังหวัดที่เป็นฐานสินเชื่อใหญ่ของ TK
ขณะที่คาด Spread ยังสูงขึ้นตามการเพิ่มขึ้นของ Yield และต้นทุนดอกเบี้ยจ่ายที่ลดลง ส่วน NPL ลดลงมาที่ 4.60% ของสินเชื่อรวม โดยรวมแนวโน้มผลการดำเนินงานในปีนี้ ด้วยศักยภาพการเติบโตเชิงรุกทำให้เห็นสัญญาณบวกของธุรกิจที่จะกลับมาเติบโตทั้งในและต่างประเทศอย่างชัดเจนตั้งแต่งวดไตรมาส 3/60 เป็นต้นไป โดยปีนี้ TK เพิ่มเป้าสินเชื่อสุทธิขึ้นจากเดิมเท่าตัวเป็น 10% เทียบช่วงเดียวกันของปีก่อน จึงทำให้มีโอกาสปรับเพิ่มประมาณการกำไรสุทธิปี 2560-61 ขึ้น ขณะที่ราคาหุ้นปัจจุบันยัง Laggard กลุ่มฯ และยังไม่สะท้อนจุดพลิกบวกของธุรกิจ แนะนำซื้อ ราคาเป้าหมาย 14.30 บาท